Commando Helicopter Force

Commando Helicopter Force (CHF) er en avdeling i Royal Navys flystyrke Fleet Air Arm og et av de operative elementene i Joint Helicopter Command. Avdelingens primæroppgave er å stille helikopterstøtte til 3 Commando Brigade og andre britiske styrker i det amfibiske miljø. CHF benytter en kombinasjon av transporthelikoptre forlagt til Royal Naval Air Station Yeovilton i Somerset.

CHF ble opprettet i 1997 for å konsolidere kommando og kontroll av de ulike helikopterskvadronene i Fleet Air Arm og Royal Marines som støttet 3 Commando Brigade under Flag Officer Naval Aviation.

I 1999 ble CHF slått sammen med flere styrkeelementer i Royal Air Force (RAF) og Army Air Corps under felleskommandoen Joint Helicopter Command, men har fortsatt sin egen avdelingsidentitet.

I 2018 begynte leveringen av 25 nye transporthelikoptre av typen Commando Merlin Mk4 (HC4) til CHF.

Underavdelinger
CHF har tre skvadroner med ulike roller:

 845 Naval Air Squadron – Merlin HC4
 846 Naval Air Squadron – Merlin HC4
 847 Naval Air Squadron – Wildcat AH1

Referanser

Eksterne lenker
 

Royal Marines
Avdelinger og forband i Royal Navy
Luftmilitære avdelinger og forband
Etableringer i 1997
Artikler i sjøfart-prosjektet